کلمبیانین دؤولت باشچی‌سی ایوان دوکه سلفی خوان مانوئل سانتوس دؤورونده قبول اولونان فیلیسطین-ین دؤولت موستقیل‌لیگی‌نین تانینماسی قراری‌نین گئری دؤنمز اولدوغونو بیلدیردی.
کلمبیانین دؤولت باشچی‌سی ایوان دوکه "کاراکول رادیو"دا قاتیلدیغی پروقرامدا سلفی خوان مانوئل سانتوسون وظیفه مودتی‌نین بیتمه‌سینه آز قالدیغی بیر زاماندا قبول اولونان فیلیسطین-ین دؤولت موستقیل‌لیگی‌نین تانینماسی قراری‌نین قوه‌ده ساخلانیلیب-ساخلانیلمایاجاغی ایله باغلی وئریلن سوالا: "بو، گئری دؤنمز بیر قراردیر" جاوابینی وئردی.
دوکه نوبل باریش موکافاتی سانتوسون اونو بو قرارلا باغلی معلوماتلاندیردیغینی سؤیله‌دی.
وظیفه مودتی آوقوستون 7-ده سونا چاتان سابیق دؤولت باشچی‌سی سانتوسون آوقوستون 3-ده قبول ائتدیگی قرارلا کلمبیا فیلیسطینی موستقیل و اگمن دؤولت اولا‌راق تانیمیشدی.
49 میلیون‌دان چوخ اها‌لی‌سی اولان کلمبیا 15 نوامبر 1988-جی ایلده موستقیل‌لیگینی اعلان ائدن فیلیسطین دؤولتینی تانیمایان یئگانه لاتین آمریکا اؤلکه‌سی ایدی.
